钦定古今图书集成/明伦汇编/氏族典/第336卷 > 刘昌裔
## 钦定古今图书集成/明伦汇编/氏族典/第336卷 > 刘昌裔

按《唐书刘昌裔传》：“昌裔字光后，太原阳曲人，客河朔
间。曲环方攻濮州，表为判官，为环檄李纳剀晓大谊，
德宗异之，累迁营田副使。环卒，上官涗知后务。吴少
诚引兵薄城，涗欲遁去，昌裔止之。贼攻堞，坏不得修，
昌裔密造飞棚联栅，募突将凿城以出，击贼走之。比
还，栅已立，守陴遂安。兵马使安国宁谋应贼，昌裔以”
计斩之，以功擢陈州刺史，改陈许行军司马。涗卒，军
中推昌裔，有诏检校工部尚书。元和八年，召还京师，
卒，谥曰威。